**ՀՀ ԿՐԹՈւԹՅԱՆ, ԳԻՏՈւԹՅԱՆ, ՄՇԱԿՈւՅԹԻ ԵՎ ՍՊՈՐՏԻ ՆԱԽԱՐԱՐՈւԹՅՈւՆ**

**ՎԵՐԱՊԱՏՐԱՍՏՈՂ ԿԱԶՄԱԿԵՐՊՈՒԹՅՈՒՆ**

**«ՇԻՐԱԿԻ Մ. ՆԱԼԲԱՆԴՅԱՆԻ ԱՆՎԱՆ ՊԵՏԱԿԱՆ ՀԱՄԱԼՍԱՐԱՆ»**

 ՀԵՏԱԶՈՏԱԿԱՆ ԱՇԽԱՏԱՆՔ

**Թեմա՝ Լեզվական զուգահեռ ձևերի ուսուցումը գործնական մեթոդներով Վահան Տերյանի <<Մթնշաղի անուրջներ>>-ում**

Առարկա՝ Հայոց լեզու և գրականություն

Կատարող՝ Աղեկյան Արմենուհի Ռոբերտի

 անուն ազգանուն, հայրանուն

Ղեկավար ՝ Խաչատրյան Ս․, Հայրապետյան Ա․

 անուն ազգանուն

ԳՅՈՒՄՐԻ 2022

ԲՈՎԱՆԴԱԿՈՒԹՅՈՒՆ

Ներածություն----------------------------------------------------------------------------------------3

Գլուխ 1․ Վ․Տերյանի <<Մթնշաղի անուրջներ>> ժողովածուն----------------------------------5

Գլուխ 2․ Բառային զուգահեռ ձևերի կիրառումը-----------------------------------------------7

Գլուխ 3․ Քերականական զուգահեռ ձևերի ուսուցման մեթոդները------------------------14

Եզրակացություն-----------------------------------------------------------------------------------19

Օգտագործված գրականության ցանկ-----------------------------------------------------------21

**ՆԵՐԱԾՈՒԹՅՈՒՆ**

**Թեմայի արդիականությունը։**

Երեխայի խոսքի զարգացումը մանկավարժության կարևորագույն խնդիրներից մեկն է։ Խոսքի զարգացման շնորհիվ է տեղի ունենում դպրոցականի սոցիալականացումը, հոգեկան զարգացումը, մտածողության զարգացումը։

 Արդի տեղեկատվական տեխնոլոգիաների զարգացմանը զուգընթաց երեխաների առօրյայի անբաժան մասն են կազմում համակարգիչները, համակարգչային խաղերը, որոնք չեն ուղեկցվում խոսքային հաղորդակցմամբ։ Երեխաները մեծ դժվարություններ են ունենում շփման, հաղորդակցման գործընթացում, նրանք հաճախ խոսում են առանց զգացմունքայնության, նրանց մոտ գրեթե բացակայում են գիտական խոսքի մշակույթի նորմերին ու օրինաչափություններին համապատասխան խոսքը։

 Մեր օրերում դժվար է հանդիպել երեխայի, որը լիարժեք զարգացած լինելու համար գրքեր է կարդում,կամ պոեզիայով է տարված։Մեր գերխնդիրն է երեխայի բառապաշարը հարստացնել նոր բառերով,որ նրա խոսքը լինի անկաշկանդ և գրագետ,ճկուն և սահուն ։

Վերը նշված հարցերի լուծման անհրաժեշտութունից էլ բխում է խնդրի արդիականությունը։ Քանի որ սա կարևորագույն պահանջ է,այդ իսկ պատճառով մեր նպատակն է լեզվական զուգահեռ ձևերի ուսուցումը,որն էլ նպաստում է աշակերտի խոսքի զարգացմանը,խոսքի բարեհնչյունությանը,բառերի ձևաիմաստային խմբերի յուրացմանը։

Հայտնի է,որ գրողի խոսքարվեստի կատարելությունը հիմնականում պայմանավորված է նրա կերտած կերպարների պատկերների հաջողված լինելով և լեզվական ձևերի ճիշտ գործածությամբ։

Հաճախ լեզվաոճական ուսումնասիրություններում նախապատվությունը տրվում է տվյալ ստեղծագործության մեջ առանձին արտահայտչամիջոցների զուտ քերականական և բառակազմական վերլուծություններին։

Բայց և այնպես,առանց տվյալ երկի լեզվական և ոճական առանձնահատկությունների լուսաբանմանը պարզապես հնարավոր չէ այդ ստեղծագործությունը ենթարկել ամբողջական վերլուծության։

Այս առումով տվյալ ստեղծագործության խոսքի արվեստի ուսումնասիրթյունը սերտորեն առնչվում է հեղինակի անհատականությանը։

Այս բոլոր ատրիբուտները ի մի բերելով մենք առանձնացնում ենք ուրբանիտ գրող Վահան Տերյանի <<Մթնշաղի անուրջներ>> ժողովածուն։

Տերյանը շատ ինքնօրինակ է և ակնհայտ է ,որ Տերյանի տրամադրությունների,զգացմունքների ,բանաստեղծական ընկալումների և մտածողության մեջ ինքնուրույնությունը բացառիկ է։Այս առումով տվյալ ստեղծագործության խոսքի արվեստի ուսումնասիրթյունը սերտորեն առնչվում է հեղինակի անհատականությունը։

**Աշխատանքի նպատակն ու խնդիրները։**

Հետազատության նպատակն է

* Ուսումնասիրել Վ․Տերյանի <<Մթնշաղի անուրջներ>> ժողովածուի մեջ առկա բանաստեղծություններում հանդիպող քերականական զուգահեռ ձևերը, և դրանց ուսուցման եղանակները
* Բանաստեղծություններում գործածված բառային զուգահեռ ձևերի՝հոմանիշներ,հականիշների,օքսիմորոնների,նորաբանությունների ուսուցումը գործնական մեթոդներով

**ԳԼՈՒԽ 1**

Վ․Տերյանի <<Մթնշաղի անուրջներ>> ժողովածուն

Ցանկացած նյութի արդյունավետ յուրացման համար կարևոր նախապայման է աշակերտներին տալ ճիշտ և մատչելի տեղեկատվություն ուսուցանվելիք թեմայի մասին ,որը իրականացնում ենք **դասախոսության** մեթոդի միջոցով։

Տերանը բացառիկ դեմք է քսաներորդ դարի հայ պոեզիայի պատմության մեջ,նրա գրական մուտքը շռնդալից էր։ Նա հեղաշրջեց գեղարվեստական մտածողությունը ՝ բերելով նոր աշխարհայացք,պատկերային նոր համակարգ ,նոր գրական լեզու,չափածո խոսքի ներդաշնակության միանգամայն նոր արվեստ։ Նա անսահման նրբություն և երաժշտականություն հաղորդեց բանաստեղծությանը և միանգամայն նոր կյանք պարգևեց գրականությանը։

Տերյանի գրական հայտնությունը նման էր հորիզոնին իջած մենավոր աստղի։Դա 1908-ին էր։<<Մթնշաղի անուրջներ>> -ով ։Կյանքի միգում հայտնված Տերյանը աներևույթ ցավի ու դրան հաջորդած մարմնական հյուծախտի սահմանագծում լույս էր մաղում ինքնայրումով։Ընդհատելով ստեղծագործ կյանքի ժամանակը՝ մահվան նախախնամությունն ասես նրան է շռայլում չապրելիք տարիների հոգևոր հունդը։Ներանձնականում խորապես տարաբախտ,անանձնականում կրկնակի դժբախտ Տերյանն ապրեց ստեղծագործական արգասաբեր կյանք՝ իր հոգևոր դրաման վերածելով անեզրական ցավի ու անհատնելի լույսի բանաստեղծության։ <<Մթնշաղի անուրջներ>>ժողովածուն լույս է տեսել 1908 թվականին և դրանով նոր դարագլուխ է բացում հայ գրականության մեջ ։Գրքում զետեղված է 72 բանաստեղծություն։Տերյանը նոր ժամանակների առաջին բանաստեղծներից մեկն է,որը բերեց նոր քնարական հերոս,նոր լեզու,նոր հոգեվիճակներ և գեղագիտական մտածողության միանգամայն նոր համակարգ։Նա ասես գրականություն եկավ մեկ ուրիշ աշխարհից և իրենով ։ Վ․Տերյանի <<Մթնշաղի անուրջներ>>բանաստեղծական շարքը նուրբ ու քնքուշ վերնագիր է կրում ՝մթնշաղ և անուրջ։ Մթնշաղը այստեղ իրիկնաժամն է, իրիկնամուտի թեթև աղջամուղջը ,ավարտվող լույսի և սկսվող մութի պահը,երբ երազներով տարված հաճելի է զբոսնել;Իսկ անուրջը՝ երազանքն է,տեսիլքը,երևակայության մեջ ընկնելու պահը,երանելի,փափագելի զգացողությունների շուրջ լուռ մտորելը։Այս պահը իր հետ բերում է նաև համապատասխան ապրումներով տարված հերոս։Այս ժողովածուի հերոսը նոր կերպար է։Տերյանը քաղաքի երգիչ է,նրա բանաստեղծությունները հագեցած են քաղաքային բնապատկերներով։ Նրա հերոսը մտավորական անհատնէ,խրված գրքերի ոը քաղքային կենցաղի մեջ։Քաղաքային կյանքի մեջ տերյանը միշտ հիշել է հայրենի բնաշխարհը,կենսական ծանր ապրումների պահերին երազել վերադառնալ հայրենի եզերք և հոգեպես ամոքվել։< **Ուրբանիստ** գրող Տերյանի հերոսը բնաշխարհից մեծ քաղաքներն ընկած մտավորական էր,գրքերի մեջ կամ գիրքը ձեռքին ,նրա համար կար մտքի ստեղծած երկրորդ աշխարհը՝ անուրջների աշխարհը որտեղ երազների զնորք աղջիկն էր որի համար Տերյանը օգտագործում է ցնորք աղջիկ, հրաշք աղջիկ,երազների թագուհի զուգաձևությունները իր ամբողջ ժողովածուի մեջ։

<<Մթնշաղի անուրջներ>> ժողովածուն բացվում է <<Տխրություն>> բանաստեղծությամբ ,հեղինակը շատ կարևորում է այս խոհրդանշական վերնագրով բանաստեղծության մուտքը,քանի որ թախծի ,մենության ,օտարվածության ,անհուսության ապրումներով տխրությունը առկա է գրեթե բոլոր բանաստեծժությունների մեջ։Այդ վիճակի ազդեցությամբ են պայմանավորված նրա զգացմունքային բոլոր դրսևորումնները՝ սեր,բնություն, ինքնաարտահայտուն,հուշ,որոնք նկարագրելու համար հեղինակը չի խնայում բազմազան հոմանիշներ,լեզվական տարբեր զուգաձևություններ։

 Թվում էր, թե մեկը կախարդական գավազանով թեթև դիպել է ջահել մարդկանց ներաշխարհին, աննախընթաց քնքշությամբ շարժման մեջ է դրել նրանց պոետիկ ունակությունները»։Մթնոլորտը գրաված տերյանականությունն ընդգրկում էր և՛ «Մթնշաղի անուրջների» տրամադրությունները, և՛ դրանք արտահայտող լեզվաարտահայտչամիջոցները` նորաբնույթ փոխաբերություններ, օքսիմորոնային ինքնատիպ կապակցությունների, համեմատությունների, բառակրկնությունների, խոսքին բանաստեղծականություն հաղորդող միակազմ նախադասությունների մեծ քանակ, բառերի սովորական շարադասությունը շրջուն դարձնելու հակում, հնչյունների յուրօրինակ ոճավորում և այլն:

**ԳԼՈՒԽ** 2

Բառային զուգահեռ ձևերի կիրառումը և դրանց ուսուցման գործնական մեթոդները

Բառային զուգահեռ ձևերի մասին պետք է մանրամասն տեղեկատվություն տալ աշակերտներին,որպեսզի դրանք ուսումնասիրելն ու յուրացնելը ավելի դյուրին լինի ։Կրկին օգտագործում ենք **դասախոսության մեթոդը**

-Լեզվական նորմի ըմբռնման հետ սերտորեն առնչվում է զուգաձևություն հասկացությունը, որի իմացությունն այսօր ունի թե՛ տեսական, թե՛ գործնական նշանակություն: Զուգաձևությունները իմաստով նույն և ձևով տարբեր բառային կամ քերականական ձևեր են և պատմականորեն <<առաջանում են որպես լեզվական հեղաշրջման հետևանք, որպես լեզվի մյուս գործոնների ազդեցության արդյունք, որպես ներլեզվական իրողությունների բազմաբնույթ փոխհարաբերությունների հետևանք>> : Զուգաձևությունները հատուկ են նորմավորված գրական լեզուներին իրենց գոյության բոլոր շրջաններում: Լեզվական համակարգում առաջացող որևէ զուգահեռ ձև սկզբից դիտվում է նորույթ և ոչ հանձնարարելի: Ժամանակի ընթացքում, եթե այն արմատավորվում է և տարածվում, ձեռք է բերում հավասար գործածության իրավունք արդեն գոյություն ունեցողի կողքին: Որոշ ժամանակ անց՝ դրանք, չունենալով լեզվաարտահայտչական կամ իմաստային որևէ տարբերություն, դառնում են համազոր և փոխարինում իրար: Այնուհետև զուգաձևությունների հավասարակշռությունը խախտվում է, և հաճախանում է նոր տարբերակի գործածությունը:[[1]](#footnote-1) Զուգաձևությունների ժամանակավոր հարաբերակցության շրջանում տարբերակների հարաբերակցությունը չի կարող նույնը լինել, ուստի և այդ հարաբերակցությամբ պայմանավորված՝ զուգաձևությունները լինում են կանոնական և ոչ կանոնական: Կանոնական զուգաձևություններում տարբերակները կարող են լինել համազոր և ոչ համազոր: Համազոր են այն տարբերակները, որոնք իմաստային, ոճական, լեզվաարտահայտչական զգալի տարբերություններ սովորաբար չեն ունենում և կարող են իրար ազատ փոխարինել, կիրառվել բոլոր ոլորտներում: Ոչ համազոր զուգաձևություններն ունեն իմաստային, ոճական, կիրառական, տարածական որոշակի տարբերություններ և գտնվում են լրացուցիչ բաշխման մեջ: Չնայած ոչ կանոնական զուգաձևությունները սովորաբար հակասում են լեզվական նորմին, սակայն լեզուն չի բացառում այնպիսի անկանոն տարբերակների գոյությունը, որոնց գործածությունը որոշակի նպատակով և որոշակի բառային միջավայրում համարվում է թույլատրելի լեզվական նորմի տեսակետից:

Բառային և լեզվական զոըգահեռ ձևերի կիրառումը նորություն էին հայերենի բառակազմության մեջ և գեղարվեստական լեզվի մեջ բյուրեղացան Վահան Տերյանի պոեզիայի շնորհիվ։

**Նյութր յուրացումը**  ստուգում ենք բանավեճի միջոցով կամ սեղանները զույգ-զույգ միացնելով ստանում ենք կլոր սեղանների տպավորություն և աշակերտները կարողանում են կատարել **խմբային աշխատանքներ**, մեկը մյուսին օգնելով, այստեղ բացառվում է որևէ մեկի առաջնությունը: Տեղի է ունենում գիտելիքների ու մտքերի փոխանակում իրար մեջ, որը կատրվում է բարիացակամորեն: Դա նպաստում է ոչ միայն նոր գիտելիքներ ստանալուն, այլև զարգացնում է իմացական գործընթացը, այն բերելով ավելի բարձր մակարդակի՝ համագործակցային ձևի: **Փոխներգործուն մեթոդը** դառնում է արդյունավետ, երբ ցանկացած աշակերտ զգում է իր մասնակցության և անձի կարևորության դերը:լսում աշակերտներին ,փորձում սխալ յուրացվածը կրկին բացատրել ,որ դառնա սեփական աշակերտի համար։ Այս ստացած գիտելիքների ամրապնդումը ստուգելուց հետո կատարում ենք այլ աշխատանք։

Սովորողների խոսքի զարգացման բազմաթիվ հնարներ կան,որոնք հայտնի են մանկավարժության մեջ։Լեզվական զուգահեռ ձևերի ուսուցման գործնական մեթոդներից է **բառային աշխատանքները։**

 Բառային աշխատանքներ կատարելիս մենք լուծում ենք երեք խնդիր

ա/ուսումնասիրում և գտնում ենք օգտագործված բառային զուգահեռ ձևերը,բացատրում Բ/դասակարգում ենք ուսումնասիրված բառերը՝ հոմանիշ, հականիշ,օքսիմորոն և օգտագործված այլ լեզվական ցուգորրդումներ

Գ/սովորում դրանք օգտագործելը սեփական խոսքում և գործնական յուրացումը ։[[2]](#footnote-2)

 Առաջին փուլի աշխատանքի ժամանակ հանձնարարվում է դուրս գրել ձևային նմանություններ ունեցող բառեր․

**Խումբ ա/** Խումբը դուրս է գրում **բազիմաստ** բառերն իրենց գործածությամբ,

Տերյանը հմտորեն օգտագործում է **բառերի բազմիմաստության** ոճական-արտահայտչական բոլոր հնարավորությունները՝ ամենասովորական բառերն օժտելով միանգամայն թարմ զուգորդություններով ինչպես՝ «Քնքուշ երգերից հյուսում եմ մանյակ…, «Մութը հյուսում է տրտմության ժանյակ…» (ՄԱ /«Ես կըգամ, որպես մոռացված մի երգ(ՄԱ), Հյուսված աղոթքից, սիրուց ու ծաղկից…» (ՄԱ) և այլն: Կամ` իջնել բառը Տերյանը գործածում է մի շարք իմաստներով՝ «բարձր տեղից ցած գնալ», «վար գալ»՝ «Քո պայծառ գահից մեղմորեն իջիր…» (ՄԱ)

 **Փոխաբերությունը** խոսքի պատկերավորման ամենաներգործուն միջոցն է։Տերյանի խոսքարվեստում բառերը, կապակցությունները, փոխելով իրենց խոսքային միջավայրը, ա: Ահա օրինակներ` «Գիշերվա հովն է լալիս դաշտերում…» (ՄԱ,), «Խաղաղ դաշտերը մութն է համբուրում…» (ՄԱ), «Մութը հյուսում է տրտմության ժանյակ…» (ՄԱ),

Տխուր բառի փոխարեն Տերյանը գործածում է անարև (ՄԱ), անուրախ (ՄԱ),, ճշմարիտ բառի փոխարեն՝ անսուտ (ՄԱ), խավար բառի փոխարեն՝ անշող (ՄԱ),

<<Տխրություն >> բանաստեղծության մեջ օգտագործված բոլոր արտահայտությունները, ճերմակ աղջկան բնորոշ հատկանիշները մեղմ տխրության,տերյանական թախիծի **խորհրդանիշներ** են՝**աննշմար** ինչպես **քնքուշ** մութի թև,մեղմիվ **շոյելով․**ճերմակ **շորերով**․մեղմ **շշնջաց** ․սիրո **քնքուշ** խոսք ասաց նիրհող **դաշտերին**․**շշուկը** մնաց **շշուկով իմ ս**իրտը լցրին

Այստեղ ամեն ինչ ներկայազված է նուրբ երանգներով,մեղմ անցումներով, <<շշուկ >> բառի երեք անգամ օգտագործումը ,պիտի հիմք դներ հետագա << Շշուկ ու շրշյուն >> բանաստեղծության մեջ լեզվական քերականական զուգահեռ ձևերի ավելի հաճախակի կիրառմանը։

Տերյանը **անվանական բարդություններ** է կերտել նաև ոչ միևնույն խոսքի մասի պատկանող բառերով, օրինակ ալ-ուրվական, ալ-նուռ, թովիչ-խուսափող և այլն, իսկ գոյական+գոյական կաղապարով կազմված բառաձույլերը (մեգ-մշուշ, զոհ-սիրտ, խոց-խոհեր և այլն) մակդրային կապակցություններ են, որոնցում առաջին բաղադրիչ գոյականին վերագրվել է հատկանշային ինքնատիպ արժեք:

Բանաստեղծի խոսքարվեստում յուրահատուկ արտահայտչականությամբ առանձնանում են **դարձվածքները**, որոնց ոճական գործառույթն ակնհայտ է ։ Դարձվածքները ոչ միայն արտահայտչական երանգ են հաղորդում բանատողերին, այլև ոճավորում են խոսքը, «մեծ հնարավորություններ են ընձեռում արտահայտելու խոսողի անմիջական ապրումներն ու առավելապես ընդգծելու տվյալ պահիª նրա տրամադրությունները»: Օրինակ քնարական հերոսի թախծոտ հոգեվիճակի արտացոլման դիպուկ արտահայտչաձևեր են աչքերից արցունք մաղել («Տաք արցունքը աչքերիցս չի մաղում…» և սրտից արցունք քամել դարձվածքները («Իսկ իմ սրտից այդ հիշատակները Որքա՜ն արցու նք դեռ պիտի քամեն…» :

 **Խումբ բ/**

<<Մթնշաղի անուրջներ>>ժողովածուից գտնում ,դուրս է գրում հոմանիշ,հականիշ

 բառերը,նորաբանությունները,այլ բառային զուգահեռ ձևերն իրենց կիրառության մեջ ,զուգընթաց տալիս դրանց մասին տեղեկատվություն ։

Տերյանի չափածոյում ունեցած **հուզաարտահայտչական տարբեր նրբերանգների** մասին կարելի է անվերջ խոսել: Բանաստեղծի պատկերավորման համակարգում երեկոն խորհրդանշում է քնարական հերոսի երազած հանգրվանը, որն իր հետ բերում է երազների ու տեսիլների մի դյութական աշխարհ: Ուշագրավ են **հոմանշային** շարքերը, ինչպես՝ արև (ՄԱ) – արեգակ (ՄԱ) – արեգ,առավոտ – արշալույս(ՄԱ) , ցանկություն (ՄԱ)- տենչանք (ՄԱ), անուրջ– անրջանք (ՄԱ), փափագ (ՄԱ), տեսիլ (ՄԱ) , -թագուհի (ՄԱ) – իշխանուհի(ՄԱ), դիցուհի (ՄԱ) թովիչ (ՄԱ),դյութական (ՄԱ) ։

Տերյանի չափածոյի խոսքարվեստում զգալի տեղ ունեն **նույնարմատ** **հոմանիշների** գործածությունները, օրինակ՝ մեղմ (ՄԱ) – մեղմիկ (ՄԱ) – մեղմորեն,մեղմաբար

**Հականիշների** դերը մեծ է ոչ միայն հակոտնյա իրողությունները գնահատելու, այլև միևնույն երևույթի, իրողության նկատմամբ հակասական վերաբերմունք արտահայտելու, քնարական հերոսի ապրումների երկվությունը ներկայացնելու գործում: «Քո շարժումները աղոթք են շարժում, Քո շարժումները և՛ կան, և՛ չըկան…» (ՄԱ,)

Տերյանի ոճի ինքնատիպ հնարներից մեկը պայմանավորված է **հականիշների համադրումով:** Գրողը հաճախ հականիշները շարահյուսում ու կապակցում է իրար անսովոր եղանակով` ստեղծելով յուրօրինակ արտահայտչամիջոցներ, ինչպես, օրինակ` «Ապրելուց քաղցր է մեռնել քեզ համար, Զգալ, որ դու կաս և լինել հեռու…» (ՄԱ), «Եվ քաղցր է լինել քո կամքի գերին, Քո չարությունը բարիք համարել…» (ՄԱ) , «Միշտ իրար հետ, բայց միշտ բաժան և հեռու, Աստղերի պես և հարազատ և օտար…» (ՄԱ):

Տերյանական **համեմատությունների** ներգործուն ուժը դրանց ինքնատիպության մեջ է: Հաճախ երկու առարկաների կամ երևույթների համեմատության հիմքում ընկած հատկանիշը նոր ու անսպասելի է լինում ընթերցողի համար, որի միջոցով էլ ոճական հնարանքը ինքնատիպ արժեք է ձեռք բերում բանաստեղծական խոսքաշարում, ինչպես՝ «Կեղեքում է և գգվում Խինդով քաղցըր մահու պես…» (ՄԱ), «Եվ քո համբույրը, որպես քաղցր սուտ – Բախտ են խոստանում իզո՛ւր և իզո՛ւր…» (ՄԱ):

Հականիշների արտահայտչականությունը բանաստեղծի խոսքարվեստում դրսևորվում է նաև **օքսիմորոնների** միջոցով:Այսպես` քաղցր դող (ՄԱ, ), տանջանքի եդեմ (ՄԱ), խնդության ցավ (ՄԱ), երջանկության սարսուռներ (ՄԱ),քաղցր ցավ (ՄԱ), խնդության ցավ (ՄԱ), քնքուշ սուտ (ՄԱ), քաղցր սուտ (ՄԱ), անուշ սուտ (ՄԱ), տխուր ժպտալ (ՄԱ), Տերյանը, ունենալով բնաշխարհի ուժեղ զգացողություն, հաճախ է թափանցում քնարական հերոսի ներաշխարհ՝ միաժամանակ ստեղծելով **դիմառնության** հրաշալի օրինակներ, օրինակ՝ Որպես ծաղիկն է անխոս գունատվում Ցուրտ շվաքի մեջ արևից հ եռի, Այնպես թող սերը մեռնի իմ սրտում, Որ քաղցր կյանքիդ տխրանք չըբերի…

**Գեղարվեստական պատկերներ** ստեղծելու համար երբեմ պետք է բառերը երկրորդական նշանակությունները գործածել, Ոճական նման դեր ունեն, օրինակ, բանաստեղծի խոսքարվեստում հաճախակի գործածական մութ **ածականի մի շարք** կիրառություններ, ինչպես` «Քո մութ հայացքում կա մի քնքուշ սուտ՝ Քեզ միշտ թաքցնող մի նուրբ վարագույր…» (ՄԱ), «Սրտիս մութ ցավը անխոս կիմանաս…» (ՄԱ) և այլն:

 Խոսքին առանձնահատուկ երանգ են հաղորդում հատկապես դերանունների, մակբայների ու եղանակավորող բառերի տողասկզբի **կրկնությունները,** ինչպես, օրինակ` ենակությո՜ւն…

Ինձ թաղեք, երբ կարմիր վերջալույսն է մարում, Երբ տխուր գգվանքով արեգակը մեռնող Սարերի արծաթե կատարներն է վառում, Երբ մթնում կորչում են ծով ու հող… Ինձ թաղեք, երբ տխուր մթնշաղն է իջնում, Երբ լռում են օրվա աղմուկները զվարթ… (ՄԱ, I, 37)

Տերյանի ստեղծագործություններում **աստիճանավորումը** լայն կիրառություն ունի և նպաստում է քնարական հերոսի հույզերի ու ապրումների արտացոլման

Մոռանա՛լ, մոռանա՛լ ամեն ինչ, Ամենին մոռանալ. Չըսիրել, չըխորհել, չափսոսալ – Հեռանա՛լ… (ՄԱ) Իմաստուն խոսքեր սովորեցի ես, Որ հրապուրեմ զորությամբ մթին, Հոգիդ կախարդեմ ու հմայեմ քեզ, Ինձ այրող հուրը նետեմ քո սրտին: (ՄԱ)

Քերականության սովորական իրողության մեջ Տերյանը հայտնաբերում է գեղագիտական արժեք, և **շրջադասությունը** դարձնում բանաստեղծական խոսքի պատկերավորությունն ու գաղափարի ուժգնությունը ընդգծող արտահայտչամիջոց է օժանդակ բայի շրջադասված կրկնությունները,օրինակ` Անտես զանգերի կարկաչն եմ լսում, Իմ բացված սրտում հնչում է մի երգ. – Կարծես թե մեկը ինձ է երազում, Կարծես կանչում է ինձ մի քնքուշ ձեռք…(ՄԱ, I, 88

Տերյանի ամբողջ ժողովածուի մեջ տխրությունը դառնում է գերիշխող հոգեվիճակ, աստիճանաբար սաստկանում է տխրությունը խորհրդանշող առանձին պատկերներով ՝ աշուն ,անձրև, թափվող տերևներ, միայնություն,անհուսություն,օտարվա՛ություն,սիրո անհասանելիություն,տևական մթնշաղ,երեկո,իրիկուն,իրիկնամուտ․վերջալույս բառերն են օրինակ ՝Նա ուներ խորունկ,երկնագույն աչքեր, Քնքույշ ու տրտում,որպես **իրիկուն**

 <<Խաղաղ գիշերով դու կգաս իմ մոտ․․․>>։Գործածության քանակով առաջին տեղում են ես,դու,հոգի,կյանք,մեռնել,լույս,տխուր,քնքույշ,պայծառ,երազ,երկինք**,ցավ բառերը, իրենց զուգահեռ ձևերը։**Ուշագրավ է երեկո արտահայտող բառերի բազմազանությունը՝երեկո,վերջալոըյս, իրիկնաժամ,իրիկնամուտ,իրիկնապահ,մթնշաղ։

Տերյանի ստեղծած **նորաբանությունների** հիմքում սովորական երևույթի բանաստեղծական ընկալումն է: Նույնիսկ լեզվում արդեն առկա բառերի **նոր ու ինքնատիպ կիրառություններով** Տերյանը կերտել է նոր բառիմաստներ, բառերի փոխաբերական գործածությունների շնորհիվ ոճական նոր արժեքով օժտել լեզվում արդեն առկա բառերը,դրանք ինքնատիպ են է։Բանաստեղծի ստեղծած նոր բառերը հիմնականում համապատասխանում են մեր լեզվի կենսունակ կաղապարներին և ունեն գեղարվեստական արժեք,դրանք չկան ոչ մի բառարանում օրինակներ՝ «…Քո ժպիտը թունոտ ծաղկանց բույրի նըման, Որ տիրաբար արբեցնելով մահ է բերում…»,Տխուր մեռան կապուտաչյա, Երազները երկնաշող,նրբակապույտ և կապուտաչյա բառերը, նրբագին, աղմկահեր , աղմկահյուս, ամենօրոր,միգասքող, նրբահյուս, տխրաբոց, տխրադալուկ , տխուրաչյա, քնքշաբույր ,անօրոր, քնքշաշրշուն,աղմկահեր,լուսաշունչ,համրաքայլ,հրդեհավառ,տրտմաշուք և այլն։

Տխրադալուկ (ածական) – տխուր+իր դեմքը քո տխրադալուկ…»: Քնքուշաբույր (ածական) – քնքուշ+ա+բույր (ածական+գոյական)ª «քնքուշ բույր ունեցող»: «Քնքուշաբույր ծաղիկների թերթերում, Լույս դաշտերի նիրհող օվկիանում…»ա+դալուկ (ածական+ածական)ª «տխրության դալուկով պատածª տխրություն արտահայտող»:

Բանաստեղծի խոսքարվեստում գործածված են նաև **հնաբառեր**:Տերյանի խոսքարվեստում հնաբառերի գործածությունը հաճախ պայմանավորված է նաև խոսքի սեղմության, բարեհնչության ու հանգավորման պահանջներով: Այսպես մահվան բառաձևի ոչ մի գործածության չենք հանդիպում բանաստեղծի խոսքարվեստում. փոխարենը գործածված է մահու գրաբարյան բառաձևը (միայն մի դեպքումª մահին), ինչպեսª «Իմ մեջ մարել է մի լույս արեգակ, Մահու գիշերն է մթնել իմ հոգում…» և այլն:

Աշխատանքր վերջացնելուց հետո սկսել ամրապնդել ուսումնասիրած նյութը **փոխներգործուն մեթոդով**,,որի հիմքում ընկած է **երկխոսությունը,** ինչպես ուսուցչի և աշակերտների միջև, այնպես էլ իրենց` աշակերտների միջև: Երկխոսության ընթացքում զարգանում է հաղորդակցման հմտությունները, խնդիրները միասին լուծելու կարողությունները, և ամենակարևորը զարգանում է աշակերտների խոսքը: Այս մեթոդների կիրառման **նպատակն** է աշակերտներին ներգրավել ինքնուրույն իմացական գործունեության մեջ, ստեղծել անձնական շահագրգռվածություն ցանկացած ճանաչողական խնդիրներ լուծելու համար, սովորեցնել կիրառել ուսանողների կողմից ձեռք բերված գիտելիքները:

**ԳԼՈՒԽ** 3

**Քերականական զուգահեռ ձևերը, և դրանց ուսուցման եղանակները**

Ժամանակակից հայերենը, լինելով համակարգված և նորմավորված լեզու, չի բացառում զուգաձևությունների գոյությունը, և ներկա փուլում նրա բոլոր մակարդակներում՝ հնչյունական, բառային, քերականական, զուգաձևությունները հասել են մեծ չափերի: Քանի որ նրանցում զուգահեռ տարբերակները կարող են լինել և՛ նորմատիվ, և՛ ոչ նորմատիվ, ուստի անճշտություններից խուսափելու համար անհրաժեշտ է ունենալ ստույգ գիտելիքներ լեզվական նորմի մեջ ընդունված զուգաձևությունների, նրանց առաջացման, գոյության, ինչպես նաև գործածության ոլորտների տեղին և ճիշտ օգտագործման նրբությունների մասին: Սույն աշխատանքի սահմաններում մեզ հետաքրքրում են ժամանակակից գրական հայերենի գոյականի հոլովման համակարգում առկա և նորմատիվ քերականություններում ընդունված զուգաձևությունները, որոնց քննությանն էլ կանդրադառնանք ստորև՝ ներկայացնելով դրանք ըստ իրենց ունեցած կիրառական, իմաստային, կառուցվածքային և ոճական առանձնահատկությունների:

Զուգահեռ տարբերակները կարող են առաջ գալ նաև **հոլովումների փոխանցման** հետևանքով: Այս կարգի տարբեր հոլովաձևերը համարվում են միևնույն **ենթահոլովաձևի կամ հոլովաձևի տարբերակներ**: Այդպիսիք առկա են նաև բացառական և գործիական հոլովներում, որոնք հիմնականում հիմքափոխության արդյունք են:

Հայտնի է՝ խոսքի արտահայտչականության և երաժշտականության համար բանաստեղծները սովորաբար դիմում են նույնահունչ բաղաձայնների ոճավորմանը։ Տերյանը նորություն է բերում բաղաձայնների ոճավորման եղանակների առումով. նա համադրում է նույնիսկ որոշակի առումով անհամատեղելի թվացող հնչյունները` բաղաձայնների անհամաչափ կուտակմամբ ստեղծելով զգացմունքի ու ապրումի շոշափելիության տպավորություն։[[3]](#footnote-3) **Ահա ձայնորդների և հ, ձ հնչյունների զուգորդման** օրինակ. Շուրթերում Ձեր մաքուր ու բուրյան, Ձեր պարում` հեզանազ ու ճըկուն, Հաշտորեն խոնարհված Ձեր հոգում Նաիրյանն է երգում, հնօրյան… Տերյանը մեղմ ու հանդարտ տրամադրություններ արտացոլող բանաստեղծ է: Նրա թախծոտ հոգեվիճակն ու սրտի խորքից լսվող հառաչանքը ցայտուն դրսևորող արտահայտչամիջոց է շ հնչյունի բաղաձայնույթը՝ զուգորդված ջ, ց, ս և ձ **բաղաձայնների հնչյունական ոճավորմամբ:** Բանաստեղծը խոսքի վարպետի հմուտ վրձնահարվածներով ստեղծում է աշնանային գեղեցիկ ու խոսուն պատկերներ:[[4]](#footnote-4)

Աշուն է, անձրև… Ստվերներն անձև Դողում են դանդաղ… Պաղ, միապաղաղ Անձրև՜ ու անձրև՜… Անձրև է, աշուն… Ինչո՞ւ ես հիշում, Հեռացած ընկեր, մոռացած ընկեր, Ինչո՞ւ ես հիշում… (ՄԱ)

Հնչյունների ոճավորմամբ ընթերցողի երևակայության մեջ գծագրվում են բնության մեղմ պատկերներ: Հայ գրականության մեջ **բաղաձայնույթի** անգերազանցելի օրինակ է «Շշուկ ու շրշյուն» բանաստեղծությունը. Աշնան մշուշում շշուկ ու շրշյուն, – Բարդիներն են բաց պատուհանիս տակ… Անտես ու հուշիկ իմ շուրջը շրջում Եվ շշնջում ես և անուշ շրշում, Պայծառ տրտմությամբ ինձ ես անրջում Տերյանի քնարական հերոսին հոգեհարազատ են շ հընչյունի կրկնությամբ հաղորդվող տրամադրություններնաստեղծը ձայնալարերի թրթռումից զուրկ հնչյունի միջոցով ձայները վերածում է շշուկների և շրշյունների՝ ստեղծելով աշնանային բնության մի յուրօրինակ **հնչապատկեր:** Դիտարկված բանաստեղծական հատվածում շ-ի բաղաձայնույթը զուգակցվում է նմանահունչ ջ, ս հնչյունների ոճավորման հետ: Ըստ Է. Ջրբաշյանի՝ «զ, ս և մանավանդ շ շփական, ինչպես նաև ջ հնչյունների կրկնության շնորհիվ մենք կարծես լսում ենք աշնանային քամու նվագը, ծառերից վայր թափվողտերևների մեղմ շրշյունը»:

 Անտես ու հուշիկ իմ շուրջը շրջում Եվ շշնջում ես և անուշ շրշում, Պայծառ տրտմությամբ ինձ ես անրջում Ու գաղտնի սիրով սիրում ու հիշում:

**Բաղաձայնույթի** արվեստը Տերյանը բարձրացրեց որակական մի նոր աստիճանի: Բանաստեղծի խոսքարվեստում չենք կարող ուշադրություն չդարձնել ձայնորդ հնչյուն ունեցող բառերի զգալի քանակին: **Ձայնորդների** հիմնական առանձնահատկությունն այն է, որ մյուս բաղաձայնների համեմատությամբ նրանցում ձայնի և աղմուկի հարաբերության տեսանկյունից մեծ է ձայնի հարաբերական ծավալը: Ինչպես նշվում է, «ամենաթեթև և բարեհունչ հնչյուններ համարվում են ձայնավորները, ապա ձայնորդները…»: Լեզվաբանության մեջ ձայնորդները կոչվում են նայ (փափուկ), և դրանց ոճավորումը չափածո ստեղծագործություններում բանաստեղծական խոսքի մի շարք արժանիքների ապահովման կարևոր գործոն է դառնում:

**Անցյալ կատարյալի կազմություններում** որոշ բայեր, ինչպես ստորև կտեսնենք, շեղումներ են՝ ժողովրդախոսակցական, բարբառային կամ հնացած ձևերի պահպանմամբ:Լալ բայի կատարյալի հիմքից կազմված ձևերը («Ես քեզնից հեռացա ու լացի Տերյանական խոսքում վերապրուկային բնույթ ունեն կրավորակերպ չեզոք բայերի` առանց -վ- ածանցի գործածությունները ցի…» «Վերջին լույսերը մեղմ կըվախճանեն…» (ՄԱ)

Գրական արևելահայերենի` Տերյանին նախորդող փուլի հատկանիշ է նաև **պայմանական եղանակի ժխտական ձևերում -լ վերջնամասնիկի առկայությունը,**«Ցաված սիրտըս միայն քեզնով է շնչել` Չի կամենալ նա վերստին քեզ տանջել…» (ՄԱ)

Գործածական են Ե խոնարհման աններածանց բայերի հոգնակի հրամայականի ձևերըի` «Ինձ թաղեք, երբ կարմիր վերջալույսն է մարում…, Ինձ անլաց թաղեցեք, ինձ անխոս թաղեցեք…» (ՄԱ),[[5]](#footnote-5)

**Առձայնույթը** հաճախականությամբ քիչ է աչքի ընկնում, քանի որ, ըստ Է. Ջրբաշյանի, խոսքի բովանդակության հետ իմաստային թույլ կապի հետևանքով «…ավելի դժվար է որսալ նրա (ձայնավոր հնչյունի – Մ. Հ.) կապը պատկերվող երևույթի հետ»։ Բանաստեղծի չափածոյում **առձայնույթի** դասական արտահայտություններ են «Անջատման երգ» և «Հրաժեշտի գազել» բանաստեղծությունները. Դու անհոգ նայեցիր իմ վրա Ու անցար քո խաղով կանացի. Ես քեզնից դառնացած հեռացա, Ես քեզնից հեռացա ու լացի… (ՄԱ/ Ամեն վայրկյան սիրով տրտում ասում եմ ես մնաս բարով

Արտաքին **երաժշտականության** ստեղծման յուրահատուկ գործոն է դառնում։ **Ձայնավորների արվեստավոր կրկնությամ**բ Դիտարկենք այլ օրինակ. Մոռանա՜լ, մոռանա՜լ ամեն ինչ, Ամենին մոռանալ. Չըսիրել, չըխորհել, չափսոսալ – Հեռանա՜լ… (ՄԱ, ) Մշուշներն են սահում… Սոսավում է ուռին… Իմ օրեր անհատնում, անխնդում և անտուն… Սև խոհեր անսպառ, անհամա՜ր, անհամա՜ր, Սև գիշեր, և հուշեր և հուշեր ընդունայն…

Տերյանի՝ **հնչյունական կրկնություններով** հատկորոշվող բոլոր բանաստեղծությունները կազմում են մի բացառիկ ներդաշնակություն՝ հագեցած նուրբ երաժշտականությամբ։ Ասել է թե՝ տերյանական խոսքի գլխավոր արժանիքներից մեկի՝ երաժշտականության գոյացման կարևոր միջոցներից մեկն էլ բաղաձայն ու ձայնավոր հնչյունների ոճավորումն է։ Օրինակ՝ երաժշտական հետաքրքիր զգացողություն է ստեղծում ա ձայնավորի առձայնույթը «Աշնան երգ» բանաստեղծությունում. Կրակներըս անցան, Ցուրտ ու մեգ է միայն… Անուրջներըս երկնածին Գնացի՜ն, գնացի՜ն…

Բայական անդեմ նախադասությունների գլխավոր անդամը **անորոշ դերբայն** է, իսկ մյուս անդամները` նրա լրացումները: Նմանօրինակ նախադասությունների ձևավորման հիմնական միջոցը հնչերանգն է: Այսպես` «Մոռանա՜լ, մոռանա՜լ ամեն ինչ…» բանաստեղծության մեջ Տերյանն ընդամենը մեկ դիմավոր բայ է գործածել` մենանալու ու հեռանալու տրամադրությունն արտացոլելով դերբայների միջոցով ձևավորված նախադասությունների միջոցով` «Մոռանա՜լ, մոռանա՜լ ամեն ինչ, Ամենին մոռանալ. Չըսիրել, չըխորհել, չափսոսալ – Հեռանա՜լ…» (ՄԱ):

 Գրական արևելահայերենի` Տերյանին նախորդող փուլի հատկանիշ է նաև **պայմանական եղանակի ժխտական ձևերում -լ** վերջնամասնիկի առկայությունը,«Ցաված սիրտըս միայն քեզնով է շնչել` Չի կամենալ նա վերստին քեզ տանջել…» (ՄԱ, I, 26)

Գործածական են Ե խոնարհման աններածանց բայերի հոգնակի հրամայականի և՛ ցոյական, և՛ անցոյական ձևերը, ինչպես` «Ինձ թաղեք, երբ կարմիր վերջալույսն է մարում…, Ինձ անլաց թաղեցեք, ինձ անխոս թաղեցեք…»։ [[6]](#footnote-6) Տերյանի ստեղծագործություններում հաճախադեպ են նաև այնպիսի կառույցներ, որոնցում համեմատության միջոց է դառնում **անվանաբայական ստորոգյալը,** ինչպես, օրինակ` «Ես կույր եմ հիմա, անբախտ ու մենակ – Հավերժում կորած մի մոլոր ասուպ…» (ՄԱ, I,)

**Հրամայականի զուգահեռ ձևերի կիրառության օրինականեր**<<Հոգնեցի գրքերից անհամար>>Փրկեցեք մտքերից այս անծայր,Փրկեցեք խոսքերից այս խելոք/**պետք է լիներ փրկեք//** Քաղաքային կյանքի նկարագրող մեկ այլ պատկեր ՞/Այս հին ու նոր գրքերի վրա կորացած// Չտեսա ես,չտեսա ,որ գարուն էր նոր// ։

**Թեմայի ուսուցման ավարտին** արդեն աշակերտները  ամրապնդում են իրենց գիտելիքները, հիշողությունը, ինչպես նաև պրակտիկ գործունեության ընթացքում ձեռք բերած նորանոր գիտելիքները կիրառում գործնական խոսքում,նախադասությունների մեջ, գրույթներում  ինտերակտիվ մեթոդներով անցկացվող վարծություններում և առաջադրանքներում, որոնք կատարվում են սովորողների կողմից։ Ինտերակտիվ վարժությունների և սովորական հանձնարարությունների տարբերությունն այն է, որ կատարելով դրանք՝ սովորողը ոչ միայն ամրապնդում է արդեն յուրացված նյութը այլ նաև լիաժեք ուսումնասիրում, յուրացնում է նոր նյութը

 **ԵԶՐԱԿԱՑՈՒԹՅՈՒՆ**

 Ուսումնասիրելով մեր առաջադիր խնդիրները՝ հանգել ենք հետևյալ եզրահանգումների.

●Հայ գրականության դասավանդումը դպրոցում պետք է հանգեցնի աշակերտների խոսքի զարգացմանը,բառապաշարի հարստացմանը, գործնական խոսքում առկա գրական նորմերին անհամապատասխան բառերն ու արտահայտությունները վերացնելուն ու հստակ,վարժ խոսք կառուցելուն։

 ● Երեխաների բանավոր խոսքի զարգացման համար կատարված այս հետազոտությունը ևս շատ կարևոր է ձևաբանական գիտելիքների իմացությունն ու ճիշտ կիրառման համար։ Որքան բարձր է երեխաների ձևաբանական գիտելիքների մակարդակը,որքան հաևուստ է բառապաշարը, այնքան գիտակցված, : Հանրահայտ է, որ ձևաբանության ուսուցումն,բառապաշարի հարստացումն օժանդակում են ճիշտ, վարժ խոսելուն և անսխալ գրելուն ։ Այն երեխան, որի քերականական գիտելիքները բավարար մակարդակի չեն, չի կարող անսխալ խոսել։
 ● Ձեռք բերված գիտելիքները բառային զուգահեռ ձևերի և քերականական զուգահեռ ձևերի մասին պետք է անպայմանորեն կապել կյանքի հետ, որպեսզի դառնա երեխաների սեփականությունը։ Ուսուցումը պետք է նաև զուգակցել դաստիարակության հետ, երեխաների մեջ մշակել բարոյական,գեղագիտական նորմեր,շեշտելով գեղեցիկը ։

 ● Անհրաժեշտ էր նաև ուսուցման մեթոդների ճիշտ ընտրություն և գործադրում,որը և կիրառվեց ։ Ըստ այսմ, առանձնացնելով<<Մթնշաղի անուրջներ>>-ում առկա լեզվական զուգահեռ ձևերն ու կատարելով մի շարք առաջադրանքներ դրանցով, մենք նպաստեցինք բանավոր խոսքի զարգացման և ձևաբանական գիտելիքների ամրակայման համար։

 ● Կազմել ենք այնպիսի նախադասություններ,գրույթներ,որոնցում առկա են<<Մթնշաղի անուրջներ>> ժողովածուի մեջ հանդիպող քերականական զուգահեռ ձևերը։

● Կազմել ենք այնպիսի վարժություններ,խաղեր,որոնք լուծելիս կամ խաղալիս կգործածվեն բառային զուգահեռ ձևերի՝հոմանիշներ, հականիշներ, օքսիմորոններ, նորաբանությունների,հնաբառեր և սովորել դրանք կիրառել գործնական ում։

 ● Ակտիվ օգտագործել ենք է տեխնիկական ուսուցման միջոցներ՝ սլայդներ, տեսահոլովակներ

 ● Կիրառելով ինտերակտիվ մեթոդներ և ուսումնասիրելով<<Մթնշաղի անուրջներ>>-ում առկա լեզվական զուգահեռ ձևեր,կիրառելով նաև տեխնոլոգիաներ մենք հնարավորություն ունեցանք զարգացնել սաների ստեղծագործական, կրեատիվ մտածելակերպը: Դա ընդունակություն է զարգացնում իրենց ևս գտնել նոր, օրիգինալ, ստանդարտ մտածելակերպից դուրս մտքեր,բառեր,ստեղծագործել, առաջացած խնդիրները լուծել ոչ ավանդական եղանակներով:

ՕԳՏԱԳՈՐԾՎԱԾ ԳՐԱԿԱՆՈՒԹՅԱՆ ՑԱՆԿ

1․Գրքեր

Աղաջանյան Զ., Ձևաբանական նորմ և խոսքի մշակույթի հարցեր, Երևան, 2007, էջ 214։

1. Իշխանյան Ռ․, Արևելահայ բանաստեղծության պատմություն, Երևան, 1978, 428 էջ։
2. Խաչատրյան Գ., Հայոց լեզվի դասավանդման մեթոդիկա, Գյումրի, 2008, էջ
3. Հովհաննիսյան Մ․, Վահան Տերյանի չաձածո բառապաշարը, Երևան, 2019, 296 էջ։
4. Սուքիասյան Ա․, Ժամանակակից հայոց լեզու, Երևան, 2004, 325 էջ։
5. Վահան Տերյան <<Մթնշաղի անուրջներ>>, Երևան, 1984, էջ 353։

Տեր-Գրիգորյան Ա․, Հայոց լեզվի մեթոդիկա , Երևան , 1980, էջ 89։

2․Հոդվածներ

1. Հովհաննիսյան Մ., Բարբառային և ժողովրդախոսակցական բառերը Վահան Տերյանի խոսքարվեստում, «Պատմա-բանասիրական հանդես», 2012, № 1(189), էջ 80- 88:
2. Հովհաննիսյան Մ., Տերյանի չափածոյի հնչյունական ոճավորումը, «Լրաբեր հասարակական գիտությունների», 2013, № 1 (637), էջ 299-306:
3. Հովհաննիսյան Մ., Հոմանիշների ոճական առանձնահատկությունները Վահան Տերյանի չափածոյում, «Գիտական Արցախ», 2019, № 1(2), էջ 299-306:
1. Աղաջանյան Զ., Ձևաբանական նորմ և խոսքի մշակույթի հարցեր, Երևան, 2007, էջ 214։ [↑](#footnote-ref-1)
2. Տեր-Գրիգորյան Ա․, Հայոց լեզվի մեթոդիկա , Երևան , 1980, էջ 89։ [↑](#footnote-ref-2)
3. Հովհաննիսյան Մ․,Վահան Տերյանի չափածոյի լեզուն եվ ոճը, Երևան, 2019 , էջ 65։ [↑](#footnote-ref-3)
4. Հովհաննիսյան Մ., Տերյանի չափածոյի հնչյունական ոճավորումը, «Լրաբեր հասարակական գիտությունների», 2013, №1(637), էջ 300: [↑](#footnote-ref-4)
5. Հովհաննիսյան Մ․,Վահան Տերյանի չափածոյի լեզուն եվ ոճը, Երևան, 2019 , էջ 74 ։ [↑](#footnote-ref-5)
6. Հովհաննիսյան Մ․,Վահան Տերյանի չափածոյի լեզուն եվ ոճը, Երևան, 2019 , էջ 74։ [↑](#footnote-ref-6)